Ծիրանի այգիներ (ֆիլմ, 2016)

«Ծիրանի այգիներ», 2016 թվականի հայկական գեղարվեստական կինոնկար, որի ռեժիսորն ու սցենարիստն է Փուրիա Հեյդարի Ուրեխը։

Սյուժե 
Իրանահայ տրանս-տղամարդ Արամը, ով մանկուց բնակվում է ԱՄՆ-ում, վերադառնում է Հայաստան՝ ծանոթանալու իր ընկերուհու պահպանողական ընտանիքին և նրան ամուսնության առաջարկություն անելու։ Ուղևորությունը տևում է մի ամբողջ օր, և Արամի եղբայրն օգնում է նրան պատրաստվել հանդիպմանը ՝ միաժամանակ համակերպվելով Արամի տրանս-անցումի հետ։

Մրցանակներ 

 2017՝ Կանզաս Սիթիի «Out Here Now» ԼԳԲՏ փառատոնի գեղարվեստական ֆիլմում արտահայտվելու համարձակության համար մրցանակ։
 2017՝ Հանդիսատեսի համակրանքի մրցանակ Ամստերդամի «Վարդագույն կինոօրերում»։

Ընդունում 
«Ծիրանի այգիներ» ֆիլմը մինչ այժմ 51 փառատոնի է ներկայացվել։ Սակայն Հայաստանում պևեմիերան չի կայացել մինչ օրս։ Հայ հասարակությունում ֆիլմի թեման նույնպես քննարկման դրվեց՝ տարակարծությունների տեղիք տալով։ Այն ընդգրված է եղել «Ոսկե ծիրան» միջազգային կինոփառատոնի «Հայացք ներսից և դրսից» արտամրցութային ծրագրում, բայց ծրագիրն ամբողջությամբ հանվեց, և ինչպես այս ֆիլմը, այնպես էլ դրանում ընդգրկված մյուս ֆիլմերը չցուցադրվեցին փառատոնի շրջանակում։

Նշումներ 

Հայկական ֆիլմեր ԼԳԲՏ մասին
2016 ֆիլմեր
Ֆիլմեր այբբենական կարգով
Վիքիպեդիա:Վիքիտվյալների արժեքների վերաձևակերպմամբ հոդվածներ
Հայկական դրամա ֆիլմեր
Հայկական մելոդրամա ֆիլմեր
ԼԳԲՏ ֆիլմեր